b"\n_START_ARTICLE_\nCanillo\n_START_SECTION_\nGospodarstvo\n_START_PARAGRAPH_\nNajpomembnej\xc5\xa1a dejavnost v \xc5\xbeupniji je turizem. Je pa \xc5\xa1e vedno prisotna tudi kmetijska dejavnost.\n_START_SECTION_\nZnamenitosti\n_START_PARAGRAPH_\nV Canillu je sveti\xc5\xa1\xc4\x8de Marije Meritxell, zavetnice Kne\xc5\xbeevine Andora._NEWLINE_Cerkev v Canillu ima enega od najvi\xc5\xa1jih zvonikov z uro v Andori. V tej cerkvi hranijo \xc5\xa1tevilne zgodovinske dokumente. V bli\xc5\xbeini naselja Canillo je tudi cerkev Sant Joan de Caselles, romanska stavba s konca 11. stoletja, katere zvonik je zgrajen v lombardijskem slogu._NEWLINE_Od sodobnej\xc5\xa1ih stavb je v Canillu Ledena pala\xc4\x8da z 8.000 m\xc2\xb2 uporabne povr\xc5\xa1ine in z olimpijskim drsali\xc5\xa1\xc4\x8dem._NEWLINE_Grandvalira, najve\xc4\x8dje andorsko smu\xc4\x8di\xc5\xa1\xc4\x8de le\xc5\xbei v \xc5\xbeupniji Canillo in zagotavlja smuko celotno sezono.\n_START_SECTION_\nFolklora\n_START_PARAGRAPH_\nLegenda El buner d'Ordino govori, da so obiskovalci iz \xc5\xbeupnije Ordino na poti na festival v Canillu odganjali strah pred volkovi z igranjem na svoje in\xc5\xa1trumente."